ddrg/super_eurlex huggingface dataset:
1999/547/EY: Komission päätös, tehty 14 päivänä heinäkuuta 1999, neuvoston direktiivien 93/23/ETY ja 93/24/ETY soveltamissäännöksistä sikakarjaa ja -tuotantoa sekä karjaa ja nauta-alan tuotantoa koskevien tilastotietojen keruiden osalta tehtyjen päätösten 94/432/EY ja 94/433/EY muuttamisesta (tiedoksiannettu numerolla K(1999) 2080)



Virallinen lehti nro L 209 , 07/08/1999 s. 0033 - 0033



KOMISSION PÄÄTÖS, tehty 14 päivänä heinäkuuta 1999, neuvoston direktiivien 93/23/ETY ja 93/24/ETY soveltamissäännöksistä sikakarjaa ja -tuotantoa sekä karjaa ja nauta-alan tuotantoa koskevien tilastotietojen keruiden osalta tehtyjen päätösten 94/432/EY ja 94/433/EY muuttamisesta (tiedoksiannettu numerolla K(1999) 2080) (1999/547/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY(1), sellaisena kuin se on viimeksi muutettuna direktiivillä 97/77/EY(2), ja erityisesti sen 6 artiklan 2 ja 3 kohdan, ottaa huomioon nautaeläintuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/24/ETY(3), sellaisena kuin se on viimeksi muutettuna direktiivillä 97/77/EY, ja erityisesti sen 1 artiklan 2 ja 3 kohdan, sekä katsoo, että 1) toukokuun 30 päivänä 1994 tehdyillä komission päätöksillä 94/432/EY(4) ja 94/433/EY(5), sellaisina kuin ne ovat muutettuina 18 päivänä syyskuuta 1995 tehdyllä komission päätöksellä 95/380/EY(6), ja 8 päivänä tammikuuta 1999 tehdyllä komission päätöksellä 1999/47/EY(7), vahvistetaan direktiivien 93/23/ETY ja 93/24/ETY soveltamista koskevat yksityiskohtaiset säännöt, 2) jäsenvaltioille voidaan, näiden hakemuksesta, antaa lupa huhtikuussa tai touko-/kesäkuussa tai elokuussa tehtävän sikakarjaa koskevien tilastotietojen keruun lopullisten tulosten alueelliseen jaotteluun, 3) niille jäsenvaltioille, joiden nautakanta on pienempi kuin 1,5 miljoonaa eläintä, voidaan antaa lupa suorittaa vain toinen touko-/kesäkuussa tai marras-/joulukuussa tehtävistä tilastotietojen keruista, 4) Kreikka ja Belgia ovat tehneet edellä mainittuja mahdollisuuksia koskevat poikkeuslupahakemukset, ja 5) tämä päätös on neuvoston päätöksellä 72/279/ETY(8) perustetun pysyvän maatalouskomitean lausunnon mukainen, ON TEHNYT TÄMÄN PÄÄTÖKSEN: 1 artikla Muutetaan päätös 94/432/EY seuraavasti: Lisätään liitteessä IV olevassa d kohdassa otsikon "touko-/kesäkuu" alle ilmaisu "Belgia". 2 artikla Muutetaan päätös 94/433/EY seuraavasti: Liitteessä V olevassa b kohdassa poistetaan otsikon "marras-/joulukuu" alla oleva ilmaisu "Kreikka"; lisätään otsikon "touko-/kesäkuu" alle ilmaisu "Kreikka". 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1999. Komission puolesta Yves-Thibault DE SILGUY Komission jäsen (1) EYVL L 149, 21.6.1993, s. 1. (2) EYVL L 10, 16.1.1998, s. 28. (3) EYVL L 149, 21.6.1993, s. 5. (4) EYVL L 179, 13.7.1994, s. 22. (5) EYVL L 179, 13.7.1994, s. 27. (6) EYVL L 228, 23.9.1995, s. 25. (7) EYVL L 15, 20.1.1999, s. 10. (8) EYVL L 179, 7.8.1972, s. 1.
1999/505/EY: Komission päätös, tehty 1 päivänä heinäkuuta 1999, rakennerahastojen tavoitteen n:o 3 mukaisten maksusitoumusmäärärahojen alustavasta jaosta jäsenvaltioittain kaudella 2000-2006 (tiedoksiannettu numerolla K(1999) 1774)



Virallinen lehti nro L 194 , 27/07/1999 s. 0063 - 0064



KOMISSION PÄÄTÖS, tehty 1 päivänä heinäkuuta 1999, rakennerahastojen tavoitteen n:o 3 mukaisten maksusitoumusmäärärahojen alustavasta jaosta jäsenvaltioittain kaudella 2000-2006 (tiedoksiannettu numerolla K(1999) 1774) (1999/505/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 7 artiklan 3 kohdan 1 ja 2 alakohdan, sekä katsoo seuraavaa: 1) koulutus- ja työllisyyspolitiikan ja -järjestelmien mukauttamista ja uudenaikaistamista tuetaan tavoitteen n:o 3 mukaisesti asetuksen (EY) N:o 1260/1999 1 artiklan 1 alakohdan 3 alakohdan nojalla, 2) rakennerahastojen varoista 12,3 prosenttia osoitetaan tavoitteeseen n:o 3 asetuksen (EY) N:o 1260/1999 7 artiklan 2 kohdan 4 alakohdan nojalla, 3) komissio vahvistaa avoimia menettelyjä noudattaen kauden 2000-2006 ohjelmiin käytettävissä olevien maksusitoumusmäärärahojen alustavan jäsenvaltiokohtaisen jaon asetuksen (EY) N:o 1260/1999 7 artiklan 3 kohdan 1 alakohdan nojalla, 4) asetuksen (EY) N:o 1260/1999 7 artiklan 3 kohdan 2 alakohdan nojalla tavoitteen n:o 3 mukaiset varat jaetaan jäsenvaltioittain pääasiassa tukeen oikeutetun väestön, työllisyystilanteen ja ongelmien vakavuuden perusteella ja siinä kiinnitetään huomiota erityisesti yhteiskunnalliseen eristyneisyyteen, koulutustasoon ja naisten osallistumiseen työmarkkinoilla, 5) Berliinissä 24 ja 25 päivänä maaliskuuta 1999 kokoontunut Eurooppa-neuvosto hyväksyi puheenjohtajan päätelmien 45 alakohdassa komission ehdottaman asetuksen (EY) N:o 1260/1999 7 artiklan 3 kohdan 2 alakohdan mukaisen menetelmän tavoitteen n:o 3 mukaisten varojen alustavaksi jakamiseksi jäsenvaltioittain, 6) lisäksi Berliinissä 24 ja 25 päivänä maaliskuuta 1999 kokoontunut Eurooppa-neuvosto vahvisti puheenjohtajansa päätelmien 44 kohdan d ja g alakohdassa erityistilanteisiin liittyvät määrät kaudeksi 2000-2006, 7) komissio ilmoitti 21 päivänä kesäkuuta 1999 pidetyn Eurooppa-neuvoston pöytäkirjan liitteessä, mitä menetelmää käyttäen se asetuksen (EY) N:o 1260/1999 7 artiklan 3 kohdan 2 alakohdan mukaisesti jakaa alustavasti tavoitteen n:o 3 mukaiset varat jäsenvaltioittain, ON TEHNYT TÄMÄN PÄÄTÖKSEN: 1 artikla Rakennerahastojen tavoitteen n:o 3 mukainen maksusitoumusmäärärahojen alustava jako jäsenvaltioittain kaudella 2000-2006 on ilmoitettu liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 1 päivänä heinäkuuta 1999. Komission puolesta Padraig FLYNN Komission jäsen (1) EYVL L 161, 26.6.1999, s. 1. LIITE Rakennerahastojen tavoitteen n:o 3 mukainen maksusitoumusmäärärahojen alustava jako jäsenvaltioittain kaudella 2000---2006 >TAULUKON PAIKKA>
1999/545/EY: Neuvoston päätös, tehty 29 päivänä heinäkuuta 1999, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2000 asti



Virallinen lehti nro L 209 , 07/08/1999 s. 0030 - 0030



NEUVOSTON PÄÄTÖS, tehty 29 päivänä heinäkuuta 1999, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 9 päivään huhtikuuta 2000 asti (1999/545/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 354 artiklan 3 kohdan, ottaa huomioon komission ehdotuksen, sekä katsoo seuraavaa: 1) Portugalin tasavallan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 9 päivänä huhtikuuta 1979 allekirjoitettu sopimus tuli voimaan samana päivänä ensin kymmenen vuoden ajaksi. Sopimus on tämän jälkeen voimassa määrittämättömän ajan, jollei sitä sanota irti ilmoittamalla siitä kaksitoista kuukautta etukäteen. 2) Vuoden 1985 liittymisasiakirjan 354 artiklan 2 kohdassa määrätään, että Portugalin tasavallan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa. 3) Mainitun asiakirjan 354 artiklan 3 kohdan mukaisesti neuvosto tekee ennen Portugalin tasavallan kolmansien maiden kanssa tekemien kalastussopimusten voimassaolon päättymistä niistä johtuvat, kalstustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan. Edellä mainitun sopimuksen voimassaoloa on jatkettu 7 päivään maaliskuuta 1999 asti(1). 4) Asianomaisten yhteisön alusten kalastustoiminnan keskeytymisen välttämiseksi olisi annettava Portugalin tasavallalle lupa jatkaa mainitun sopimuksen voimassaoloa 9 päivään huhtikuuta 2000 asti, ON TEHNYT TÄMÄN PÄÄTÖKSEN: 1 artikla Annetaan Portugalin tasavallalle lupa jatkaa 9 päivään huhtikuuta 2000 asti keskinäisiä kalastussuhteita Etelä-Afrikan tasavallan kanssa koskevaa, 9 päivänä huhtikuuta 1979 voimaan tullutta sopimusta. 2 artikla Tämä päätös on osoitettu Portugalin tasavallalle. Tehty Brysselissä 29 päivänä heinäkuuta 1999. Neuvoston puolesta S. HASSI Puheenjohtaja (1) EYVL L 267, 2.10.1998, s. 40.
1999/576/EY: Neuvoston päätös, tehty 29 päivänä kesäkuuta 1999, elintarvikeapua koskevan vuoden 1999 yleissopimuksen allekirjoittamisesta ja väliaikaisen soveltamisen ilmoittamisesta Euroopan yhteisön puolesta



Virallinen lehti nro L 222 , 24/08/1999 s. 0038 - 0038



NEUVOSTON PÄÄTÖS, tehty 29 päivänä kesäkuuta 1999, elintarvikeapua koskevan vuoden 1999 yleissopimuksen allekirjoittamisesta ja väliaikaisen soveltamisen ilmoittamisesta Euroopan yhteisön puolesta (1999/576/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa 1) yhteisö on osapuolena vuoden 1995 kansainvälisessä viljasopimuksessa, joka sisältää kaksi erillistä oikeudellista asiakirjaa eli viljan kauppaa koskevan yleissopimuksen ja elintarvikeapua koskevan yleissopimuksen; näiden sopimusten voimassaoloaikaa pidennettiin 30 päivään kesäkuuta 1999, 2) viljan kauppaa koskevan vuoden 1995 yleissopimuksen voimassaoloaikaa pidennetään 30 päivään kesäkuuta 2001, 3) elintarvikeapua koskevaan vuoden 1999 yleissopimukseen liittyvät neuvottelut on saatu päätökseen, 4) kyseinen sopimus olisi allekirjoitettava, ja 5) uusi elintarvikeapua koskeva yleissopimus on avoin allekirjoitusta varten 1 päivästä toukokuuta 30 päivään kesäkuuta 1999 Yhdistyneiden Kansakuntien päämajassa New Yorkissa; sopimusten allekirjoittajien on tänä aikana talletettava ratifioimis- tai hyväksymisasiakirjansa; koska tarvittavia menettelyjä ei saada päätökseen kyseisessä määräajassa, olisi tehtävä päätös uuden elintarvikeapua koskevan yleissopimuksen väliaikaisesta soveltamisesta, ON PÄÄTTÄNYT SEURAAVAA: Ainoa artikla 1. Neuvoston puheenjohtajalla on oikeus nimetä henkilö, jolla on valtuudet allekirjoittaa elintarvikeapua koskeva vuoden 1999 yleissopimus Euroopan yhteisön puolesta. Sopimuksen teksti on tämän päätöksen liitteenä. 2. Euroopan yhteisö soveltaa elintarvikeapua koskevaa vuoden 1999 yleissopimusta väliaikaisesti sen voimaantulosta lähtien. 3. Neuvoston puheenjohtaja tallettaa väliaikaista soveltamista koskevan julistuksen elintarvikeapua koskevan vuoden 1999 yleissopimuksen XXII artiklan c kohdan mukaisesti Yhdistyneiden Kansakuntien pääsihteerin huostaan Euroopan yhteisön puolesta. Tehty Brysselissä 29 päivänä kesäkuuta 1999. Neuvoston puolesta J. FISCHER Puheenjohtaja
1999/562/EY: Komission päätös, tehty 12 päivänä heinäkuuta 1999, Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan sopimuksen 6 kohdan toisessa luetelmakohdassa tarkoitettua todistusta koskevasta kirjeenvaihdosta (tiedoksiannettu numerolla K(1999) 2054)



Virallinen lehti nro L 212 , 12/08/1999 s. 0031 - 0031



KOMISSION PÄÄTÖS, tehty 12 päivänä heinäkuuta 1999, Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan sopimuksen 6 kohdan toisessa luetelmakohdassa tarkoitettua todistusta koskevasta kirjeenvaihdosta (tiedoksiannettu numerolla K(1999) 2054) (1999/562/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöön ottoa koskevan sopimuksen tekemisestä kirjeenvaihtona 23 päivänä marraskuuta 1993 tehdyn neuvoston päätöksen 93/723/EY(1) ja erityisesti sen 3 artiklan, sekä katsoo, että 1) Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan kirjeenvaihtona tehdyn sopimuksen(2), joka allekirjoitettiin Brysselissä 29 päivänä marraskuuta 1993, 6 kohdan toisessa luetelmakohdassa määrätään, että tariffimyönnytysten myöntämisen edellytyksenä on yhteisesti vahvistettavassa luettelossa olevan, vastavuoroisesti tunnustetun virallisen elimen antama todistus, jossa varmistetaan kyseisen viinin olevan sopimuksen 1, 2 ja 4 kohdan mukainen, 2) yhteisön puolesta toimiva komissio ja Unkari ovat neuvotelleet edellä mainitun todistuksen soveltamista koskevista yksityiskohtaisista säännöistä; ne on näin ollen syytä hyväksyä, ja 3) tässä päätöksessä säädetyt toimenpiteet ja sen liitteenä oleva kirjeenvaihto ovat viinin hallintokomitean lausunnon mukaiset, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Unkarin tasavallan välisen eräiden viinien vastavuoroista tariffikiintiöiden käyttöönottoa koskevan sopimuksen 6 kohdan toisessa luetelmakohdassa tarkoitettua todistusta koskeva kirjeenvaihto. Kirjeenvaihto on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 12 päivänä heinäkuuta 1999. Komission puolesta Franz FISCHLER Komission jäsen (1) EYVL L 337, 31.12.1993, s. 83. (2) EYVL L 337, 31.12.1993, s. 84.
1999/644/EY: Komission päätös, tehty 15 päivänä syyskuuta 1999, eräistä Malesiasta (Malakan niemimaalta) tulevia rekisteröityjä hevosia koskevista suojatoimenpiteistä (tiedoksiannettu numerolla K(1999) 2976) (ETA:n kannalta merkityksellinen teksti)



Virallinen lehti nro L 255 , 30/09/1999 s. 0039 - 0039



KOMISSION PÄÄTÖS, tehty 15 päivänä syyskuuta 1999, eräistä Malesiasta (Malakan niemimaalta) tulevia rekisteröityjä hevosia koskevista suojatoimenpiteistä (tiedoksiannettu numerolla K(1999) 2976) (ETA:n kannalta merkityksellinen teksti) (1999/644/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 1 kohdan, sekä katsoo seuraavaa: 1) Komissio hyväksyi päätöksellä 1999/240/EY(3) eräitä Singaporesta ja Malesiasta (Malakan niemimaalta) tulevia rekisteröityjä hevosia koskevia suojatoimenpiteitä Nipah-taudin esiiintymisen vuoksi. 2) Malesian eläinlääkintäviranomaisten antamien tietojen perusteella näyttäisi soveliaalta sallia rekisteröityjen hevosten tuonti Malesiasta (Malakan niemimaalta) sillä edellytyksellä, että hevosille on tehty testi negatiivisin tuloksin Nipah-taudin viruksen vasta-aineen toteamiseksi ja että niitä ei ole pidetty tiloissa, jotka ovat saastuneet Nipah-taudista. 3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Malesiasta (Malakan niemimaalta) tulevilta rekisteröidyiltä hevosilta on väliaikaisen tuonnin, väliaikaisen viennin jälkeisen uudelleeentuonnin tai maahantuonnin yhteydessä vaadittava lisätodistus, jonka on allekirjoittanut Malesian toimivaltainen eläinlääkintäviranomainen. 2. Edellä olevassa 1 kohdassa tarkoitetussa todistuksessa on oltava seuraavat vakuutukset: - hevosia ei ole pidetty viimeisten 60 päivän aikana tilalla, jossa toimivaltainen viranomainen on viimeisten 60 päivän aikana havainnut esiintyvän Nipah-tautia, - hevosille on tehty Nipah-taudin viruksen vasta-aineen toteamiseksi joko seerumin neutralisaatiotesti tai ELISA-testi negatiivisin tuloksin toimivaltaisten viranomaisten hyväksymässä laboratoriossa verinäytteestä, joka otettiin 14 päivän kuluessa viennistä Euroopan yhteisöön, eli ... (verinäytteen ottopäivä). 2 artikla Jäsenvaltioiden on muutettava Malesiaan (Malakan niemimaahan) soveltamansa toimenpiteet saattaakseen ne tämän päätöksen mukaisiksi. Niiden on ilmoitettava tästä komissiolle viipymättä. 3 artikla Tätä päätöstä sovelletaan 31 päivään joulukuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä syyskuuta 1999. Komission puolesta Franz FISCHLER Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 89, 1.4.1999, s. 72.
1999/637/EY: Komission päätös, tehty 12 päivänä heinäkuuta 1999, tiettyjen sitovien tariffitietojen voimassaolosta (tiedoksiannettu numerolla K(1999) 1966) (Ainoastaan englanninkielinen teksti on todistusvoimainen)



Virallinen lehti nro L 251 , 24/09/1999 s. 0017 - 0020



KOMISSION PÄÄTÖS, tehty 12 päivänä heinäkuuta 1999, tiettyjen sitovien tariffitietojen voimassaolosta (tiedoksiannettu numerolla K(1999) 1966) (Ainoastaan englanninkielinen teksti on todistusvoimainen) (1999/637/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1), sellaisena kuin se on viimeksi muutettuna asetuksella (EY) N:o 955/1999(2), ja erityisesti sen 12 artiklan 5 kohdan a iii alakohdan ja 249 artiklan 4 kohdan, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(3), sellaisena kuin se on viimeksi muutettuna asetuksella (EY) N:o 502/1999(4), ja erityisesti sen 9 artiklan, sekä katsoo, että 1) silloin kun sitovat tariffitiedot, joihin viitataan tämän päätöksen liitteessä, ovat ristiriidassa muiden sitovien tariffitietojen kanssa ja kun sen tariffin luokittelut ovat ristiriidassa yhdistetyn tullinimikkeistön yleisten tulkintasääntöjen kanssa, jotka on vahvistettu tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(5) liitteessä I olevassa I osan I A osastossa, sellaisena kuin se on viimeksi muutettuna asetuksella (EY) N:o 861/1999(6), 2) mainittujen sitovien tariffitietojen ei tulisi olla enää voimassa ja sen vuoksi tiedot antaneiden tulliviranomaisten olisi kumottava edellä mainitut ristiriitaiset sitovat tariffitiedot niin pian kuin mahdollista ja ilmoitettava asiasta komissiolle, 3) saaja voi tarvittaessa asetuksen (ETY) N:o 2454/93 14 artiklan 1 kohdan mukaan soveltaa tietyn määräajan sitovaa tariffitietoa, joka on lakannut olemasta voimassa, ja 4) tässä päätöksessä säädetyt toimenpiteet ovat tullikoodeksikomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteen taulukossa olevassa sarakkeessa 1 viitatut sitovat tariffitiedot, jotka ovat sarakkeessa 2 mainittujen tulliviranomaisten antamia ja joiden tariffiin luokittelut ovat sarakkeessa 3, on kumottava mahdollisimman pian ja viimeistään kahdentenakymmenentenäensimmäisenä päivänä sen jälkeen, kun tämä päätös on julkaistu Euroopan yhteisöjen virallisessa lehdessä. 2 artikla Tämä päätös on osoitettu Yhdistyneelle kuningaskunnalle. Tehty Brysselissä 12 päivänä heinäkuuta 1999. Komission puolesta Mario MONTI Komission jäsen (1) EYVL L 302, 19.10.1992, s. 1. (2) EYVL L 119, 7.5.1999, s. 1. (3) EYVL L 253, 11.10.1993, s. 1. (4) EYVL L 65, 12.3.1999, s. 1. (5) EYVL L 256, 7.9.1987, s. 1. (6) EYVL L 108, 27.4.1999, s. 11. LIITE >TAULUKON PAIKKA>
KOMISSION PÄÄTÖS,

tehty 13 päivänä syyskuuta 1999,

"alkuperätuotteiden" käsitteen määrittelyä koskevan poikkeuksen myöntämättä jättämisestä Turks- ja Caicossaarille CN-koodiin 1006 30 kuuluvan riisin osalta

(tiedoksiannettu numerolla K(1999) 2899)

(1999/635/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY(1), ja sen välitarkastuksesta tehdyn päätöksen 97/803/EY(2), ja erityisesti sen liitteessä II olevan 30 artiklan,

sekä katsoo, että

1) kyseisen päätöksen liitteessä II olevassa 30 artiklassa, joka koskee "alkuperätuotteiden" ja niihin liittyvien hallinnollisten yhteistyötoimenpiteiden käsitteiden määrittelyä, säädetään, että alkuperäsääntöjä koskevia poikkeuksia voidaan myöntää tietyin edellytyksin, jos ne ovat olemassa olevien elinkeinojen kehittämisen tai uusien elinkeinojen luomisen vuoksi perusteltuja,

2) Turks- ja Caicossaarten hallitus on pyytänyt liitteen II mukaisesti alkuperäsääntöä koskevaa poikkeusta muualta kuin AKT-valtioista peräisin olevalle riisille, joka on käsitelty Turks- ja Caicossaarilla ja viety sieltä 1 päivän heinäkuuta 1999 ja 29 päivän helmikuuta 2000 välisenä aikana ja jonka määrä on 9000 tonnia vuodessa, ja

3) liitteessä II olevassa 6 artiklassa säädetään AKT:n ja MMA:iden kasautumisesta; Turks- ja Caicossaarilla on mahdollisuus ostaa alueen AKT-maista peräisin olevaa riisiä; tämän vuoksi voimassa olevien alkuperäsääntöjen soveltaminen ei vaikuta niiden tuotannonalan kykyyn viedä riisiä yhteisöön; tämän seurauksena pyydetty poikkeus ei ole asianmukaisesti perusteltu liitteessä II olevan 30 artiklan 1 kohdan edellyttämällä tavalla, ja erityisesti 30 artiklan 3 kohdan ja 30 artiklan 4 kohdassa tarkoitettujen alkuperän kasautumista koskevien säännösten edellyttämällä tavalla,

ON TEHNYT SEURAAVAN PÄÄTÖKSEN:

1 artikla

Täten hylätään Turks- ja Cairossaarten hallituksen 24 päivänä kesäkuuta 1999 esitetty poikkeushakemus, joka koskee "alkuperätuotteiden" käsitteen määrittelyä sen HS-nimikkeeseen 1006 30 kuuluvan riisintuotannon osalta.

2 artikla

Tämä päätös on osoitettu kaikille jäsenvaltioille.

Tehty Brysselissä 13 päivänä syyskuuta 1999.

Komission puolesta

Mario MONTI

Komission jäsen

(1) EYVL L 263, 19.9.1991, s. 1.

(2) EYVL L 329, 29.11.1997, s. 50.